  Майя Бывальцева 9-тӥ коньывуонэ 14 часын Удмуртиысь лулчеберет удысын ужасьёслэсь быгатонлыкъёссэс будэтонъя центрын (Ижкарысь Удмурт урам, 284) чеберлыко киужъёсын «Ужусточи – дышетскисьёслы» адӟытон усьтӥськоз. Со элькунын куиськонэз азинтӥсьлы Альбина Ядыгаровалы 70 арес тырмонлы сӥземын. Кибашлы нылкышно пужыё куиськонъя вань амалъёсты тодэ но ужъёссэ калык чеберлыклэн вылӥ куронъёсызъя лэсьтэ. Альбина Ядыгаровалэсь ужъёссэ Удмуртие лыктӥсь куноослы кузьмаллязы. Солэн куиськемъёсыз элькунлэн вылӥ чеберлыко киужъёсын фондаз пыртэмын Альбина Ядыгарова тодонлыкъёссэ кутскись но аръёсын ужась кибашлыослы жалятэк сётэ. Адӟытон 25-тӥ коньывуонозь ужалоз.  Тодэ вайытом, Удмуртиын куинь ар ини Куиськонъя огъяросси школа ортчытъяло. Кылем арын отчы 40 адями пыриськиз. Озьы ик лыдӟе: «Куиськон — удмурт калыклэн тусыз» Тегъёс: Лулчеберет Ижкар Удмуртия адӟытон киуж  